ভিক্টোরিয়ার আকাশে এবার বসানো হচ্ছে একটি নকল চাঁদ। ২৩ ফুটের বিশাল ওই চাঁদের আলোয় আলোকিত হবে রাতের ভিক্টোরিয়া মেমোরিয়াল। লন্ডনের একটি মিউজিয়াম থেকে ওই নকল চাঁদ কলকাতায় আনা হয়েছে। কৃত্রিম চাঁদটির ডিজাইন করেছেন ব্রিটিশ শিল্পী লিউক জেরম। ভিক্টোরিয়া মেমোরিয়াল ও ব্রিটিশ কাউন্সিলের উদ্যোগে এই চাঁদ বসানো হচ্ছে। ভিক্টোরিয়ায় নকল চাঁদ বসানো উপলক্ষ্যে একটি কনসার্টের আয়োজনও করা হচ্ছে। শনিবার সন্ধ্যায় শুরু হল সেই কনসার্ট। এর ফলে এই স্মৃতি সৌধের দর্শকের সংখ্যা আরও বাড়বে বলে মনে করা হচ্ছে।